СЛУЖБЕНИ ЛИСТ

**ОПШТИНЕ РАЖАЊ**

|  |
| --- |
| **grb-bw** |

|  |  |
| --- | --- |
| **ГОДИНА** | **2018** |
| **БРОЈ** | **11** |
| **ИЗДАВАЧ** | **СКУПШТИНА ОПШТИНЕ РАЖАЊ** |
| **РЕДАКЦИЈА** | **Општинска управа општине Ражањ** |
|  **РАЖАЊ, 22.08.2018.године**  |

**Страна 989 Број 11 Службени лист општине Ражањ 22.08.2018.г.**

На основу члана 5. Став 6. Закона о буџетском систему („Сл. Гласник РС“, број 54/09....113/17) и члана 26. Одлуке о буџету општине Ражањ за 2018.годину („Сл.лист Општине Ражањ бр. 11/17) и члана 57. Став 1. Тачка 7. Статута општине Ражањ („Сл.лист Општине Ражањ бр. 5/14-пречишћен текст), Уговора о суфинансирању израде планског документа број 110-122/18-01 од 22.08.2018.године, Председник општине Ражањ доноси

РЕШЕЊЕ

О БИЛАНСИРАЊУ НАМЕНСКИХ СРЕДСТАВА ЗА ПОТРЕБЕ ИЗРАДЕ ПЛАНА ДЕТАЉНЕ РЕГУЛАЦИЈЕ ЛИНИЈСКОГ ИНФРАСТРУКТУРНОГ КОРИДОРА ОПШТИНСКИХ ПУТЕВА БРОЈ 139-25 (ОП139-25) И 139-26 (ОП 139-26), ОД СТАРОГ БРАЧИНА ДО КО БУСИЛОВАЦ (ОПШТИНА ПАРАЋИН)

**I**

У члану 4. Посебног дела Одлуке о буџету Општине Ражањ за 2018. годину, у колони 7, у оквиру извора 01-приходи из буџета, билансирају се наменска средства одобрена од Потпредседнице владе-Министарства грађевинарства, саобраћаја и инфраструктуре у оквиру раздела 3 - Општинска управа, ПРОГРАМ 1 (1101):Урбанизам и просторно планирање, Програмска активност 1101-0001- Просторно и урбанистичко планирање,функција 620-Развој заједнице, економска класификација 515-Нематеријална имовина,у износу од „450.000“ динара, тако да се постојећи износ „**0**“ замењује износом „**450.000**“.

**II**

У члану 1. Одлуке о буџету општине Ражањ за 2018.годину, позицију прихода, тачка 4 „трансфери“, економска класификација 733 увећати за „450.000“ динара, тако да се постојећи износ од „213.773.000 “ мења износом „**214.223.000**“.

 У члану 2а. Одлуке о буџету општине Ражањ за 2018.годину, у плану прихода за 2018.годину, колона „средства буџета “, класу прихода на позицији 733000-трансфери од других нивоа власти износ „213.773.000“ заменити износом „**214.223**.**000**“.

**III**

 Овлашћује се Одељење за привреду и финансије-служба буџета да са Управом за трезор Ражањ, спроведе промене из тачке **I и II** овог решења, и изврши техничке корекције у осталим деловима Одлуке о буџету Општине Ражањ за 2018.годину.

**IV**

 Решење доставити: Одељењу за привреду и финансије, Управи за трезор, Начелнику општинске управе општине Ражањ,Скупштинској служби општине Ражањ и архиви општине Ражањ.

Број: 400-339/18-01 ПРЕДСЕДНИК

У Ражњу, 30.08.2018. године

 Добрица Стојковић, с.р.

**Страна 990 Број 11 Службени лист општине Ражањ 22.08.2018.г.**

**САДРЖАЈ:**

1. РЕШЕЊЕ О БИЛАНСИРАЊУ НАМЕНСКИХ СРЕДСТАВА ЗА ПОТРЕБЕ ИЗРАДЕ ПЛАНА ДЕТАЉНЕ РЕГУЛАЦИЈЕ ЛИНИЈСКОГ ИНФРАСТРУКТУРНОГ КОРИДОРА ОПШТИНСКИХ ПУТЕВА БРОЈ 139-25 (ОП139-25) И 139-26 (ОП 139-26), ОД СТАРОГ БРАЧИНА ДО КО БУСИЛОВАЦ (ОПШТИНА ПАРАЋИН) ....................................................................................989